יוז'ף גאלי

יוז'ף גאלי (בהונגרית: Gáli József; דיולה, 10 בפברואר 1930 – בודפשט, 5 במרץ 1981) היה סופר ניצול שואה, זוכה בפרס אטילה יוז'ף ומתרגם יהודי-הונגרי.

ביוגרפיה 
גאלי איבד את הוריו ואחיו כבר בגיל צעיר בשואה. בשנת 1944 הוא גורש למחנה ההשמדה אושוויץ עם הוריו ועם אחותו הרופאה. אחיו ניספה בשירות העבודה (עבודות כפייה ליהודים עבור הצבא ההונגרי). גאלי סיים את האוניברסיטה לתיאטרון וקולנוע בבודפשט בשנת 1955.

ב־6 באוקטובר 1956, ביום הבאתו לקבורה מחדש של לסלו רייק, הוצג בתיאטרון אטילה יוז'ף בבודפשט מחזהו בשם "הר החירות" (Szabadsághegy) בו הביע ביקורת על פולחן האישיות של מתיאש ראקושי. אימרה נאג' נכח גם הוא בבכורת המחזה.

גאלי השתתף במרד ההונגרי של שנת 1956 תחילה כעורך בעיתון ולאחר מכן כחבר בקבוצת ההתנגדות בבית החולים ברחוב פטרפי שאנדור. הוא נעצר ב -5 בדצמבר באותה השנה באשמת "פעילות אנטי-מהפכנית". הוא נידון להוצאה להורג ב־20 ביוני 1957. בעקבות המחאה בינלאומית שפרצה הושעה עונש המוות שלו יחד עם עונש המוות של עורך העיתון שלו וחברו הסופר והעיתונאי דיולה אוברשובסקי. בבחינה מחדש של משפטו הומתק עונשו לחמש עשרה שנות מאסר והוא שוחרר עקב חנינה ב-4 באפריל 1961. בשנת 1963 יכול היה למצוא עבודה רק בספריה הלאומית על שם סצ'ני באגף להיסטוריה של תיאטרון, שם עבד עד לפרישתו בשנת 1975.

הוא תרגם את יצירותיהם של היינריך בל, ברטולט ברכט, פטר הנדקה, הרמן הסה, אדן פון הורבאט, הנריק איבסן, פרנץ קפקא, פרידריך שילר, פרנק ודקינד ואחרים.

כתביו

מתרגומיו הספרותיים 
 היינריך בל: ביומו של מסע שרות, 1968. (תורגם גם לעברית על ידי צבי ארד, זמורה ביתן, 1993)

לקריאה נוספת 
 לקסיקון ביוגרפי הונגרי, הספרייה האלקטרונית ההונגרית
 56 מי זה מי, 1956.mti.hu
 יוז'ף גאלי, המהפכן שנידון למוות, גיולאי הירלאפ, 28 באוקטובר 2010
 יוז'ף גאלי נפטר לפני שלושים שנה, Litera.hu, 2 באפריל 2011
 שידור תוכנית הרדיו תקשורת פנימית על יוזף גאלי, קלוברדיה, 4 בנובמבר 2013
 אספר לכם על חייכם בשכירות משנה - תמליל שיחת הרדיו, Pilpul.net, 29 ביוני 2014
 האם הר החירות עדיין עומד? סיפורו של יוז'ף גאלי וטקסט של לאסלו דרוושי בתיאטרון יוז'ף אטילה, אנה פלדש, דפי ביקורת

הערות שוליים 

מתרגמים יהודים הונגרים
סופרים יהודים הונגרים
אסירים במחנה הריכוז אושוויץ
ניצולי השואה
בוגרי האוניברסיטה לאמנויות התיאטרון והקולנוע
המרד ההונגרי: אישים
גיולה (עיר): אישים
יהודים זוכי פרס אטילה יוז'ף
הונגרים שנולדו ב-1931
הונגרים שנפטרו ב-1981